CELEX: 32021R2248
Language: sk
Date: 2021-12-16 00:00:00
Title: Vykonávacie nariadenie Komisie (EÚ) 2021/2248 zo 16. decembra 2021, ktorým sa špecifikujú podrobnosti o elektronickom rozhraní medzi vnútroštátnymi colnými systémami a informačným a komunikačným systémom pre dohľad nad trhom a údaje, ktoré sa majú prenášať prostredníctvom tohto rozhrania (Text s významom pre EHP)

17.12.2021   
               
               
                  SK
               
               
                  Úradný vestník Európskej únie
               
               
                  L 453/38
               
            
         VYKONÁVACIE NARIADENIE KOMISIE (EÚ) 2021/2248
         zo 16. decembra 2021,
         ktorým sa špecifikujú podrobnosti o elektronickom rozhraní medzi vnútroštátnymi colnými systémami a informačným a komunikačným systémom pre dohľad nad trhom a údaje, ktoré sa majú prenášať prostredníctvom tohto rozhrania
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (1), a najmä na jeho článok 34 ods. 8,
         keďže:
         
                     (1)
                  
                  
                     V článku 34 ods. 7 nariadenia (EÚ) 2019/1020 sa vyžaduje, aby Komisia vyvinula elektronické rozhranie („rozhranie“), ktoré umožní odovzdávanie údajov medzi vnútroštátnymi colnými systémami a informačným a komunikačným systémom uvedeným v článku 34 ods. 1 uvedeného nariadenia. Uvedený informačný a komunikačný systém je známy ako informačný a komunikačný systém pre dohľad nad trhom („ICSMS“). Rozhranie má uľahčiť komunikáciu medzi colnými orgánmi a orgánmi dohľadu nad trhom na účely kontroly výrobkov vstupujúcich do Únie v súlade s článkami 25 až 28 nariadenia (EÚ) 2019/1020. Podľa článku 26 ods. 4 uvedeného nariadenia je jeho používanie dobrovoľné.
                  
               
                     (2)
                  
                  
                     S cieľom uľahčiť prípravu elektronických systémov a jednotnú výmenu informácií je potrebné stanoviť štandardné súbory údajov, ktoré sa majú prenášať prostredníctvom rozhrania v predpísanej forme a predpísaným spôsobom. Uvedené súbory údajov by mali zohľadňovať požiadavky stanovené v nariadení (EÚ) 2019/1020, pokiaľ ide o kontroly výrobkov vstupujúcich na trh Únie. Mali by však byť dostatočne flexibilné, aby umožnili členským štátom riešiť všetky relevantné prípady pomocou údajov alebo údajových polí, ktoré sú vhodné pre každý prípad.
                  
               
                     (3)
                  
                  
                     S cieľom obmedziť administratívne zaťaženie colných orgánov by údaje prenášané z vnútroštátnych colných systémov do systému ICSMS mali byť vždy, keď je to možné, ľahko dostupné z daných systémov. Overenie súladu výrobku orgánmi dohľadu nad trhom si však vyžaduje, aby sa do vnútroštátnych colných systémov vkladali dodatočné údajové prvky.
                  
               
                     (4)
                  
                  
                     Ak členské štáty využívajú rozhranie, mali by podliehať osobitným procedurálnym požiadavkám s cieľom zabezpečiť účinné fungovanie elektronických systémov.
                  
               
                     (5)
                  
                  
                     Pokiaľ si uplatňovanie tohto nariadenia vyžaduje spracúvanie osobných údajov, malo by sa toto spracúvanie vykonávať v súlade s právnymi predpismi Únie o ochrane osobných údajov, najmä nariadením Európskeho parlamentu a Rady (ES) 2016/679 (2) a nariadením (EÚ) 2018/1725 (3). V tomto nariadení by sa mali stanoviť určité špecifikácie, pokiaľ ide o spracúvanie osobných údajov. Tieto špecifikácie by mali byť v budúcnosti v súlade so špecifikáciami stanovenými v prostredí centrálneho elektronického priečinka EÚ pre colníctvo, ktorého návrh predložila Komisia 28. októbra 2020 (4). Ustanovenia tohto nariadenia o ochrane osobných údajov sa preto môžu preskúmať vzhľadom na budúci legislatívny rámec upravujúci prostredie centrálneho elektronického priečinka EÚ pre colníctvo.
                  
               
                     (6)
                  
                  
                     Údaje prenášané cez rozhranie by mali byť dôverné a nemali by zostať v rozhraní dlhšie, ako je potrebné na ich prenos.
                  
               
                     (7)
                  
                  
                     V súlade s článkom 34 ods. 7 nariadenia (EÚ) 2019/1020 by sa rozhranie malo zaviesť do štyroch rokov od dátumu prijatia tohto nariadenia. Zriadenie elektronických systémov je zložitá technická úloha, ktorá si vyžaduje, aby členské štáty a Komisia investovali financie aj čas. Očakáva sa, že proces vývoja rozhrania bude trvať štyri roky. Dátum uplatňovania tohto nariadenia by sa preto mal posunúť dovtedy, kým nebude rozhranie k dispozícii.
                  
               
                     (8)
                  
                  
                     V súlade s článkom 42 ods. 1 nariadenia (EÚ) 2018/1725 sa konzultovalo s európskym dozorným úradníkom pre ochranu údajov, ktorý 22. októbra 2021 vydal stanovisko.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom výboru zriadeného podľa článku 43 nariadenia (EÚ) 2019/1020,
                  
               PRIJALA TOTO NARIADENIE:
         
            Článok 1
            Vymedzenie pojmov
            Na účely tohto nariadenia sa uplatňuje toto vymedzenie pojmov:
            
                        a)
                     
                     
                        „informačný a komunikačný systém pre dohľad nad trhom“ alebo „ICSMS“ je informačný a komunikačný systém pre dohľad nad trhom stanovený v článku 34 ods. 1 nariadenia (EÚ) 2019/1020;
                     
                  
                        b)
                     
                     
                        „rozhranie“ je elektronické rozhranie, ktoré má vyvinúť Komisia podľa článku 34 ods. 7 nariadenia (EÚ) 2019/1020.
                     
                  
         
            Článok 2
            Údaje, ktoré sa majú prenášať
            
               1.   Na účely oznamovania pozastavenia prepustenia výrobku do voľného obehu orgánom dohľadu nad trhom podľa článku 26 ods. 2 nariadenia (EÚ) 2019/1020 údaje, ktoré sa majú prenášať, zahŕňajú:
               
                           a)
                        
                        
                           príslušné údaje dostupné z vnútroštátnych colných systémov vrátane údajov z colného vyhlásenia uvedených v oddiele 1 prílohy I k tomuto nariadeniu;
                        
                     
                           b)
                        
                        
                           dodatočné údaje, ktoré sa majú vložiť do vnútroštátnych colných systémov uvedených v oddiele 2 prílohy I k tomuto nariadeniu.
                        
                     
            
               2.   Ak orgány dohľadu nad trhom požiadajú colné orgány, aby zachovali pozastavenie prepustenia výrobku do voľného obehu, informujú colné orgány o svojom schválení takéhoto prepustenia alebo požiadajú colné orgány, aby výrobok neprepustili do voľného obehu podľa článkov 27 a 28 nariadenia (EÚ) 2019/1020, pričom údaje, ktoré sa majú preniesť, zahŕňajú:
               
                           a)
                        
                        
                           rozhodnutie orgánov dohľadu nad trhom, pokiaľ ide o schválenie alebo zamietnutie prepustenia výrobku do voľného obehu, alebo ich žiadosť o zachovanie pozastavenia v súlade s prílohou II k tomuto nariadeniu;
                        
                     
                           b)
                        
                        
                           následné opatrenia v nadväznosti na oznámenia uvedené v písmene a) tohto odseku zo strany colných orgánov aj orgánov dohľadu nad trhom v súlade s prílohou III k tomuto nariadeniu.
                        
                     
            
               3.   Na účely žiadosti orgánov dohľadu nad trhom o pozastavenie prepustenia výrobku do voľného obehu podľa článku 26 ods. 3 nariadenia (EÚ) 2019/1020 a odpovede colných orgánov sa prenášajú údaje uvedené v prílohe IV k tomuto nariadeniu.
            
         
         
            Článok 3
            Postup
            
               1.   Ak členský štát používa rozhranie, colné orgány pripoja vnútroštátne colné systémy k tomuto rozhraniu, otestujú pripojenie a zabezpečia, aby tieto systémy zostali interoperabilné s týmto rozhraním.
            
            
               2.   Ak sa na oznámenia a žiadosti uvedené v článku 26 ods. 2 a 3 nariadenia (EÚ) 2019/1020 využíva systém ICSMS a rozhranie podľa článku 26 ods. 4 uvedeného nariadenia, uplatňujú sa tieto ustanovenia:
               
                           a)
                        
                        
                           colné orgány vkladajú do svojich vnútroštátnych colných systémov údaje, ktoré sa majú prenášať, ak takéto údaje ešte nie sú k dispozícii, a povolia prenos týchto údajov cez rozhranie do systému ICSMS;
                        
                     
                           b)
                        
                        
                           orgány dohľadu nad trhom vkladajú do systému ICSMS údaje, ktoré sa majú prenášať, a povoľujú prenos týchto údajov cez rozhranie do vnútroštátnych colných systémov príslušných colných orgánov;
                        
                     
                           c)
                        
                        
                           keď je prenos údajov uvedených v písmenách a) a b) tohto odseku povolený, rozhranie tieto údaje prenesie do iného systému;
                        
                     
                           d)
                        
                        
                           všetky následné prenosy údajov týkajúce sa oznámení a žiadostí sa uskutočňujú cez rozhranie.
                        
                     
            
               3.   Ak orgány dohľadu nad trhom neodpovedia na oznámenie v lehotách stanovených v článku 27 písm. a) nariadenia (EÚ) 2019/1020, systém ICSMS zašle vnútroštátnym colným systémom prostredníctvom rozhrania automatickú správu, v ktorej uvedie, že výrobok môže byť prepustený do voľného obehu, ak boli splnené všetky ostatné požiadavky a formality súvisiace s takýmto prepustením.
            
         
         
            Článok 4
            Spracúvanie osobných údajov
            
               1.   K spracúvaniu osobných údajov v rozhraní môže dôjsť iba na tieto účely:
               
                           a)
                        
                        
                           umožnenie výmeny informácií medzi vnútroštátnymi colnými systémami a systémom ICSMS na účely kontroly výrobkov vstupujúcich na trh Únie v súlade s článkami 25 až 28 nariadenia (EÚ) 2019/1020;
                        
                     
                           b)
                        
                        
                           v prípade potreby vykonanie transformácie údajov s cieľom zabezpečiť zosúladenie colnej a inej terminológie, a tým umožniť výmenu informácií uvedených v písmene a).
                        
                     
            
               2.   V rozhraní sa môžu spracúvať osobné údaje iba týchto kategórií dotknutých osôb:
               
                           a)
                        
                        
                           fyzické osoby, ktorých osobné údaje sa uvádzajú v colnom vyhlásení;
                        
                     
                           b)
                        
                        
                           fyzické osoby, ktorých osobné údaje sa uvádzajú v sprievodných dokladoch alebo v akýchkoľvek iných ďalších listinných dôkazoch, ktoré sa vyžadujú na overenie súladu výrobkov, ktoré podliehajú colnému vyhláseniu, s právom Únie;
                        
                     
                           c)
                        
                        
                           oprávnení zamestnanci colných orgánov a orgánov dohľadu nad trhom alebo akéhokoľvek iného príslušného orgánu alebo oprávneného subjektu, ktorých osobné údaje sa uvádzajú v dokladoch uvedených v písmenách a) a b);
                        
                     
                           d)
                        
                        
                           zamestnanci Komisie a externí poskytovatelia konajúci v mene Komisie, ktorí vykonávajú prevádzkové a údržbárske činnosti súvisiace s rozhraním.
                        
                     
            
               3.   V rozhraní sa môžu spracúvať iba tieto kategórie osobných údajov:
               
                           a)
                        
                        
                           meno a kontaktné údaje (vrátane adresy, kódu krajiny, e-mailu, telefónu) alebo identifikačné číslo fyzických osôb uvedených v odseku 2 písm. a) a b);
                        
                     
                           b)
                        
                        
                           meno, kontaktné údaje (vrátane adresy, kódu krajiny, e-mailu, telefónu) a podpis oprávnených zamestnancov uvedených v odseku 2 písm. c) a d).
                        
                     
            
               4.   Transformácia osobných údajov uvedených v odseku 1 písm. b) sa vykonáva pomocou infraštruktúry informačných technológií, ktorá sa nachádza v Únii.
            
         
         
            Článok 5
            Spoločné prevádzkovanie rozhrania
            
               1.   Pokiaľ ide o spracúvanie osobných údajov v rozhraní, Komisia je spoločným prevádzkovateľom v zmysle článku 28 ods. 1 nariadenia (EÚ) 2018/1725 a colné orgány a orgány dohľadu nad trhom sú spoločnými prevádzkovateľmi v zmysle článku 26 ods. 1 nariadenia (EÚ) 2016/679.
            
            
               2.   Komisia uzavrie dohodu o spoločnom prevádzkovaní s ostatnými spoločnými prevádzkovateľmi s cieľom stanoviť príslušné zodpovednosti spoločných prevádzkovateľov a plniť povinnosti podľa nariadení (EÚ) 2016/679 a (EÚ) 2018/1725.
            
            
               3.   Spoloční prevádzkovatelia zabezpečia, aby:
               
                           a)
                        
                        
                           spolupracovali na včasnom spracovaní žiadostí dotknutej osoby;
                        
                     
                           b)
                        
                        
                           si pomáhali v záležitostiach, ktoré sa týkajú identifikácie porušenia ochrany údajov spojeného so spoločným spracúvaním a riešenia takéhoto porušenia;
                        
                     
                           c)
                        
                        
                           si vymieňali príslušné informácie potrebné na informovanie dotknutých osôb podľa oddielu 2 nariadenia (EÚ) 2016/679 a oddielu 2 nariadenia (EÚ) 2018/1725;
                        
                     
                           d)
                        
                        
                           zaistili a ochraňovali bezpečnosť, integritu, dostupnosť a dôvernosť osobných údajov, ktoré sa spoločne spracúvajú, podľa článku 32 nariadenia (EÚ) 2016/679 a článku 33 nariadenia (EÚ) 2018/1725.
                        
                     
         
         
            Článok 6
            Dôvernosť údajov
            Údaje prenášané cez rozhranie podľa tohto nariadenia nesmú zostať v rozhraní dlhšie, ako je potrebné na ich prenos, a Komisia počas prenosu zachováva ich dôvernosť. Tieto údaje sa použijú len na účely vykonávania nariadenia (EÚ) 2019/1020.
         
         
            Článok 7
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 16. decembra 2025.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 169, 25.6.2019, s. 1.
         
            (2)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).
         
            (3)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
         
            (4)  Návrh nariadenia Európskeho parlamentu a Rady, ktorým sa zriaďuje prostredie centrálneho elektronického priečinka Európskej únie pre colníctvo a ktorým sa mení nariadenie (EÚ) č. 952/2013 [COM(2020) 673 final].
      
      
         
            PRÍLOHA I
            
               Údaje uvedené v článku 2 ods. 1
            
            Údaje uvedené v článku 2 ods. 1 zahŕňajú skupiny a prvky stanovené v oddieloch 1 a 2.
            1.   Údaje z vnútroštátnych colných systémov vrátane údajov z colného vyhlásenia, ak sú k dispozícii
            
            
               Informácie o tovare
            
            
                        a)
                     
                     
                        Kód colného zatriedenia vrátane kódu podpoložky harmonizovaného systému, číselného znaku kombinovanej nomenklatúry stanoveného v nariadení Rady (EHS) č. 2658/87 (1) a kódu TARIC;
                     
                  
                        b)
                     
                     
                        opis tovaru;
                     
                  
                        c)
                     
                     
                        hmotnosť tovaru;
                     
                  
                        d)
                     
                     
                        množstvo tovaru;
                     
                  
                        e)
                     
                     
                        príslušné sprievodné dokumenty.
                     
                  
               Informácie o hospodárskych subjektoch
            
            
                        f)
                     
                     
                        Vývozca;
                     
                  
                        g)
                     
                     
                        predajca;
                     
                  
                        h)
                     
                     
                        dovozca;
                     
                  
                        i)
                     
                     
                        kupujúci;
                     
                  
                        j)
                     
                     
                        deklarant.
                     
                  
               Pôvod a miesto určenia tovaru
            
            
                        k)
                     
                     
                        Krajina určenia;
                     
                  
                        l)
                     
                     
                        krajina pôvodu;
                     
                  
                        m)
                     
                     
                        krajina odoslania;
                     
                  
                        n)
                     
                     
                        krajina vývozcu;
                     
                  
                        o)
                     
                     
                        spôsob dopravy na hranici.
                     
                  
               Administratívne informácie
            
            
                        p)
                     
                     
                        Hlavné referenčné číslo colného vyhlásenia;
                     
                  
                        q)
                     
                     
                        číslo tovarovej položky;
                     
                  
                        r)
                     
                     
                        dátum prijatia vyhlásenia;
                     
                  
                        s)
                     
                     
                        označenie vyhlásení obsahujúcich obmedzený súbor údajov;
                     
                  
                        t)
                     
                     
                        zodpovedný colný úrad vrátane colného úradu predloženia a prípadne colného úradu dohľadu;
                     
                  
                        u)
                     
                     
                        údaje o colnom režime.
                     
                  Ak údajové prvky uvedené v tomto oddiele pozostávajú z číselných alebo alfanumerických kódov bežne používaných colnými orgánmi, rozhranie sa nastaví tak, aby bolo možné získať z colných systémov a odoslať do systému ICSMS príslušné textové informácie zachytené týmito kódmi.
            2.   Dodatočné údaje, ktoré sa majú vložiť do vnútroštátnych colných systémov
            
            
                        a)
                     
                     
                        Dôvody odkladu prepustenia v súlade s článkom 26 ods. 1 nariadenia (EÚ) 2019/1020 (povinné vo všetkých prípadoch);
                     
                  
                        b)
                     
                     
                        informácie o výrobku, napríklad názov, obchodné meno alebo registrovaná ochranná známka, model, číslo EAN, sériové číslo (ak je k dispozícii);
                     
                  
                        c)
                     
                     
                        právne akty Únie, ktorých sa predpokladaný nesúlad týka (povinné vo všetkých prípadoch);
                     
                  
                        d)
                     
                     
                        hlavná kategória dotknutých výrobkov v súlade s článkom 1 ods. 1 písm. c) bodom viii) vykonávacieho nariadenia Komisie (EÚ) 2021/1121 (2) (povinné vo všetkých prípadoch);
                     
                  
                        e)
                     
                     
                        informácie uvedené v článku 4 ods. 4 nariadenia 2019/1020 týkajúce sa hospodárskeho subjektu (povinné, ak je požiadavka uplatniteľná a údaje sú k dispozícii);
                     
                  
                        f)
                     
                     
                        obrázky výrobku a prípadne jeho obalu, napríklad znázorňujúce informácie o výrobku, označovanie zhody, etiketovanie alebo podozrivé prvky (ak sú k dispozícii);
                     
                  
                        g)
                     
                     
                        iné relevantné dokumenty, napríklad faktúry, vyhlásenie o zhode, protokoly o skúškach (ak sú k dispozícii);
                     
                  
                        h)
                     
                     
                        orgán alebo orgány dohľadu nad trhom, ktorým je potrebné zaslať oznámenie, vybrané zo zoznamu orgánov dohľadu nad trhom určených členskými štátmi a zapísaných do systému ICSMS v súlade s článkom 10 ods. 2 nariadenia (EÚ) 2019/1020 (povinné vo všetkých prípadoch).
                     
                  
               (1)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
            
               (2)  Vykonávacie nariadenie Komisie (EÚ) 2021/1121 z 8. júla 2021, ktorým sa spresňujú podrobnosti o štatistických údajoch, ktoré majú členské štáty predkladať, pokiaľ ide o kontroly výrobkov, ktoré vstupujú na trh Únie, v súvislosti s ich bezpečnosťou a súladom (Ú. v. EÚ L 243, 9.7.2021, s. 37).
         
      
      
         
            PRÍLOHA II
            
               Údaje uvedené v článku 2 ods. 2 písmene a)
            
            Údaje uvedené v článku 2 ods. 2 písmene a) obsahujú tieto prvky:
            
                        a)
                     
                     
                        údaj o tom, či orgány dohľadu nad trhom:
                        
                                    1.
                                 
                                 
                                    schvaľujú prepustenie výrobku do voľného obehu. Orgány dohľadu nad trhom uvedú právne akty Únie, na základe ktorých vykonali svoje posúdenie, ako aj hlavnú kategóriu dotknutých výrobkov v súlade s oddielom 2 písm. d) prílohy I;
                                 
                              
                                    2.
                                 
                                 
                                    požadujú, aby sa pozastavenie prepustenia do voľného obehu zachovalo s cieľom umožniť orgánom dohľadu nad trhom alebo colným orgánom vykonať špecifické opatrenia. Orgány dohľadu nad trhom uvedú právne akty Únie, na základe ktorých sa ich posúdenie vykonáva, ako aj hlavnú kategóriu dotknutých výrobkov v súlade s oddielom 2 písm. d) prílohy I; alebo
                                 
                              
                                    3.
                                 
                                 
                                    požadujú, aby colné orgány neprepustili výrobok do voľného obehu, pretože predstavuje vážne riziko alebo nie je v súlade s uplatniteľnými právnymi predpismi Únie. Orgány dohľadu nad trhom uvedú dôvody, prečo výrobok nie je v súlade s požiadavkami alebo predstavuje vážne riziko, porušené právne akty Únie, ako aj hlavnú kategóriu dotknutých výrobkov v súlade s oddielom 2 písm. d) prílohy I. Orgány dohľadu nad trhom môžu uviesť, či namietajú proti následnému deklarovaniu výrobku do iného colného režimu, než je prepustenie do voľného obehu. Môžu tiež uviesť, či a prečo sa domnievajú, že výrobok by sa mal zničiť alebo inak znefunkčniť v rámci článku 28 ods. 4 nariadenia (EÚ) 2019/1020.
                                 
                              
                  
                        b)
                     
                     
                        Administratívne informácie vrátane hlavného referenčného čísla colného vyhlásenia, čísla tovarovej položky, registračného čísla systému ICSMS a funkčných kontaktných údajov zodpovedného orgánu dohľadu nad trhom.
                     
                  
      
      
         
            PRÍLOHA III
            
               Údaje uvedené v článku 2 ods. 2 písmene b)
            
            Údaje uvedené v článku 2 ods. 2 písmene b) obsahujú tieto prvky:
            
                        a)
                     
                     
                        pokiaľ sa pozastavenie prepustenia do voľného obehu zachovalo s cieľom umožniť orgánom dohľadu nad trhom alebo colným orgánom vykonať špecifické opatrenia:
                        
                                    —
                                 
                                 
                                    výsledok takýchto opatrení;
                                 
                              
                  
                        b)
                     
                     
                        pokiaľ sa pozastavenie prepustenia do voľného obehu zachovalo s cieľom umožniť orgánom dohľadu nad trhom vykonať špecifické opatrenia:
                        
                                    —
                                 
                                 
                                    údajové polia uvedené v prílohe II;
                                 
                              
                  
                        c)
                     
                     
                        ak orgány dohľadu nad trhom požadovali, aby colné orgány neprepustili výrobok do voľného obehu:
                        
                                    —
                                 
                                 
                                    informácie colných orgánov o stave výrobku po zamietnutí prepustenia do voľného obehu vrátane toho, či bol zničený alebo inak znefunkčnený, prepustený do iného colného režimu, ako je prepustenie do voľného obehu, alebo či bol spätne vyvezený, alebo
                                 
                              
                                    —
                                 
                                 
                                    ak sa hospodársky subjekt odvolá proti zamietnutiu prepustenia výrobku do voľného obehu, informácie o tomto odvolaní a v prípade potreby žiadosť o opätovné posúdenie orgánmi dohľadu nad trhom.
                                 
                              
                  
      
      
         
            PRÍLOHA IV
            
               Údaje uvedené v článku 2 ods. 3
            
            Údaje uvedené v článku 2 ods. 3 obsahujú tieto prvky:
            
                        a)
                     
                     
                        žiadosti orgánov dohľadu nad trhom o pozastavenie prepustenia výrobku do voľného obehu s uvedením príslušného orgánu, hlavného referenčného čísla colného vyhlásenia, opisu výrobku a dôvodov žiadosti;
                     
                  
                        b)
                     
                     
                        odpovede colných orgánov s uvedením príslušného orgánu a toho, či bol výrobok identifikovaný a jeho prepustenie do voľného obehu pozastavené.